R A T 1 0. 117 



pridem concessa. Scholam hie Constantinopoli instauravit. Condidit ibi 

 primus veram, quae tuin dici posset, universitatem , in qua docerent tres 

 oratores, quos Romanae eloqu'entiae doctrina commendaret , grainmatici vero 

 decem, Graecae facundiae praecep tores essent quinque et grammatici aeque 

 decem. Praeterea unum addidit, qui philosophiam traderet, et duos, qui 

 juris ac legum formulas explicarent. Singulis sua propria auditoria assignari 

 voluit in Capitolio, ne discipuli sibi invicem possent obstrepere, neve 

 linguarum confusio aures aut mentes a studiis avocaret. Spatiosa ea fecit 

 et ornata, ut studiis suus honor constaret, nee locus deesset studiosis. 

 Doctores vero ipsos ab amplissimo ordine, Senatu Constantinopolitano 

 probates > optimos quosque creari praecepit. In iis docendi peritiam, fa- 

 cundiam dicendi, interpretandi subtilitatem copiamque disserendi requisivit. 

 Suinmis eos extulit honoribus. Non tantum enim ornavit statim quosdam 

 codicillis comitivae primi ordinis , sed simul constituit , ut eodem affice- 

 rentur honore, qui ad viginti annos observatione jugi ac sedulo docendi 

 labore pervenerint. 



Sic igitur ille suam ordinarat academiam, ubi jam praeter litteras 

 Graecas et Latinas, philosophia quoque et, novo nunc exemplo, etiam 

 jurisprudentia explicari coepit. Ut vero hujus laudem tueretur, vetuit 

 Professores alibi quam in suis auditoriis docere, simulque alios publice 

 profiteri prohibuit. Sic igitur ampla omnibus in Oriente quoque discendi 

 opportunitas concessa, qualis exspectari potuisset a Principe, qui ipse 

 artibus liberalibus operam dederat, suurmoque fecerat loco erudites. Quis 

 dubitet, quin sub ejus auspiciis schola juris Berytensis, aliaeque in singulis 

 civitatibus scholae florere perrexerint! Caesareae, Antiochiae, Alexandriae 

 certe inagna doctorum discentiumque fuit frequentia , nee interierat Athenis 

 antiquarum elegantiarum memoria. Manserunt professoribus sua antiqna 

 privilegia , confirmata tandem a Justiniano. Quanta hie cura institutioni 

 prospexerit non tantum ostendit, receptis priorum Principum constitutio- 

 nibus in Codice, sed demonstravit quoque prolixa lege ad Antecessores, 

 qua publicas juris scholas Constantinopoli et Beryti confirmavit, et doctri- 

 nam discipulis tradendam accurate descripsit. Hoc ipsius fuerat proposi- 

 tum, ut juvenes et oratores maximi et justitiae satellites invenirentur et 

 judiciorum optimi turn athletae turn gubernatores, omni loco aevoque felices! 



